রাজ্যজুড়ে ‘ফায়ার অডিট’ করতে চলছে নবান্ন

কলকাতা: রাজ্যজুড়ে হোটেলের ‘ফায়ার অডিট’ (Fire Audit) করতে নামছে নবান্ন (Nabanna)। বড়বাজার এলাকায় হোটেলে অগ্নিকাণ্ডের ঘটনার পর রাজ্যের প্রতিটি হোটেলের অগ্নিনির্বাপণ ব্যবস্থা খতিয়ে দেখার সিদ্ধান্ত নিয়েছে সরকার। এর পাশাপাশি বিভিন্ন স্কুলের অগ্নিনির্বাপণ ব্যবস্থাও খতিয়ে দেখতে ফায়ার সেফটি অডিট করা হবে বলে দমকল সূত্রে খবর। সূত্রে খবর, অগ্নিকাণ্ডের ঘটনায় প্রাণহানি আটকানোই সরকারের লক্ষ্য। মানুষের সুরক্ষার স্বার্থে আরেকবার অগ্নি সুরক্ষা ব্যবস্থা সমীক্ষার সিদ্ধান্ত নেওয়া হয়েছে। হোটেলে পর্যাপ্ত অগ্নিনির্বাপণ ব্যবস্থা আছে কি না, ফায়ার লাইসেন্স, অতিথিদের ঢোকা বেরনোর যথেষ্ট জায়গা আছে কি না এই সবই খতিয়ে দেখা হবে।

আরও পড়ুন: কবে তৃণমূল যাচ্ছেন দিলীপ? মুখ খুললেন স্ত্রী রিঙ্কু

বড়বাজারের ঋতুরাজ হোটেলে অগ্নিদগ্ধ হয়ে ১৪ জনের মৃত্যু হয়েছে। সেই রিপোর্ট হাতে আসার পর অনেক ক্ষেত্রেই খামতি সামনে আসে। এই ঘটনায় ক্ষোভ উগরে দিয়েছেন মুখ্যমন্ত্রী মমতা বন্দ্যোপাধ্যায়ও। রাজ্যের প্রতিটি হোটেলের অগ্নিনির্বাপণ ব্যবস্থা খতিয়ে দেখতে ‘ফায়ার অডিট’ শুরু করছে রাজ্য সরকার। এর আগে হাসপাতাল, শপিং মল, বাজার সহ যেসব জায়গায় একসঙ্গে অনেক মানুষের জমায়েত হয়, সেখানে ‘ফায়ার সেফটি অডিট’ করা হয়েছে। জানা গিয়েছে, শুক্রবার দফতরের পদস্থ কর্তাদের নিয়ে নিউটাউনের অফিসে বৈঠকে বসেছিলেন দমকলমন্ত্রী সুজিত বসু। নতুন করে ‘ফায়ার অডিট’ নিয়ে সেখানে দীর্ঘ আলোচনা হয়েছে বলে খবর। মন্ত্রী বলেন, ‘অগ্নিকাণ্ডের ঘটনায় প্রাণহানি আটকানোই আমাদের লক্ষ্য। কোন কোন হোটেলে ফায়ার অডিট করা হবে, সেই তালিকা তৈরির কাজ চলছে। অডিট টিম গঠনের জন্যও তোড়জোড় শুরু হয়েছে।

অন্য খবর দেখুন